
ARUBA A PERDE UN 
ICONO DI POLITICA Y CULTURA 
DOMI TROMP 
A BAY LAGA NOS 


A SPERA ROND DI 20 AÑA 


PORFIN GRUPO DI TRAHADO 
DI SABA TA HAYA NAN PAGO 


DESPUES CU 
GERENCIA A SUSPENDE TRAHADO 


TRAHADONAN DI ABC TOURS A 
DRENTA DEN ACCION PA UN ORA 


MOCION DI AVP TA ‘UNICO’ 
ALTERNATIVA CU A SER 
MIRA NA HULANDA 


RIBA INTERES DI CORONALENING 

K 
en no conoce Domi Tromp. Tur cu a cana den e mundo di 
teatro sa ken Dominico Tromp ta. E tabata co-fundado di 
Mascaruba den e decada di 60 y a hunga den diferente obra 
teatral. Pero fuera di esey e tabata un figura prominente den 
politica local y tambe durante e temporada prome cu Aruba 
a drenta den Status Aparte na 1986. 


Awe, Aruba ta yora e perdida di e personahe stima aki, 
kende na edad di 88 aña a fayece den presencia di su casa 
Yvonne y su dos yiu muhenan Lelicia y Marisol, kende a sigui 
pasonan di su tata y riba su mes a bira politico, minister y 
parlamentario di pais Aruba. 


Naci dia 9 di december 1935, Domi tabatin un trayectorio 
ehemplar, desde su humilde comienso como studiante na 
Hulanda te na e distinguido carera como educador y politico 
na Aruba. 
Na e edad hoben di 15 aña, Domi a bandona su tera natal 
y a bay Hulanda pa sigui cu su estudionan. Cu 19 aña el a 
converti den docente, compartiendo su conocementonan n’e 
generacion mas hoben n’e scolnan di Santa Cruz, Paradera, 
Savaneta, Oranjestad y Noord.. 
Su compromiso cu educacion a extende mas leu di ense- 
ñansa ya cu el a brinda su servicionan na Departamento di 
Enseñansa y a subi t’e n’e rango di Diputado di Educacion. Su 
trayectorio politico no a caba eynan, ya cu el a ocupa dife- 
rente funcion notabel, manera Diputado di Domeinbeheer, 
Agricultura, Cria y Pesca. E tabata un personahe incondi- 
cional di partido PPA durante su epoca di oro, dedicando 30 
aña na politica activo. 
SU PASION TEATRAL 
E influencia di Domi a pasa di politica y educacion, p’e 
ambito cultural di Aruba. Manera ya menciona, el a funda 
e grupo teatral Mascaruba y tabata presidente di Stichting 
Ser’i Noka. Su esfuersonan a bal e reconocemento di La 
Reina como OfÏcier van de Orden van Oranje Nassau na 
1986. Fuera di su diferente funcionnan, e tabata presidente 
di Stichting Kapel Cristo Sufriente di Madiki. 
Un di e aspectonan mas conmovedor di e legado di Domi 
tabata su servicio durante un decada como Sinterklaas pa 
Sint Jan’s School y otro institucion. 
Cu fayecimento di Domi, Aruba a perde un icono di politica 


y cultura, lagando atras asina un bida yena di servicio, dedi- 
cacion y contribucion inmenso n’e sociedad Arubiano. 
AWEMainta ta extende su mas sincero palabra di condo- 
lencia na su casa Yvonne, su yiunan Marisol y Lelicia, su 
nietanan y su demas famianan cu e perdida grandi aki. 
Cu Dominico "Domi" Tromp, sosega na paz. 


Aruba a perde un icono di politica y cultura 
Domi Tromp a bay laga nos 

S 
tichting Algemeen Bejaardenzorg Aruba (SABA) tin te 
memey di januari pa informa gobierno cual emplead- 
onan a haya pago di e suma di rechttrekking. Un di 3.35 mi- 
yon cu gobierno e siman aki a pasa pa cuenta di e fundacion 
encarga cu e casnan di cuido pa grandinan di Aruba. 


Diaranson 20 di december 2023 minister encarga cu asun- 
tonan di adulto mayor ta confirma e transferencia di e 
fondonan pa SABA via un carta dirigi na Raad van Toezicht 
di SABA. E suma ta pa e rechttrekking di salarionan di traha- 
donan di SABA cu ta wardando pa hopi tempo caba. 


Cuido pa adulto mayor ta un pilar di compasion, sigurando 
dignidad y comodidad pa kende a forma nos comunidad. 
Esunnan dedica na e rol aki ta encarna empatia profundo, 
dunando sosten invaluable y compania na nos adultonan 
mayor. Pa e motibo aki Ministerio di Adulto Mayor a reuni 
frecuentemente cu RvT di SABA, sindicato SEPPA y tambe a 
instala un werkgroep independiente pa yega na solucionnan. 
Finalmente, durante tratamento di cambio di presupuesto 
2023, Parlamento di Aruba a aproba extra fondo na SABA 
relaciona cu e rechttrekking. Gobierno di Aruba a transferi e 
suma conforme e presupuesto di SABA di aña 2022. 


Minister Arends ta remarca cu e pago a wordo haci na SABA 
baho reserva di tur derecho, mirando cu segun administra- 
cion di gobierno e fondonan aki a wordo paga den pasado 
na SABA caba. Sinembargo, un investigacion independiente 
ta mustra cu e fondo aki nunca realmente a yega na e traha- 
donan. E punto di bista di Gobierno di Aruba ta cu e discu- 
sion entre maneho di gerencia y Gobierno no mester bay na 
costo di e trahadonan di SABA. Esaki a conduci na e deci- 


sion pa aproba y paga e suma menciona anteriormente. 


Ta pa hopi aña tin un discusion riba e tema aki. Ta papia aki 
di 48 trahado cu mester a haya e pago aki. E suma no ta 
igual pa tur empleado, ya cu tin lo haya mas cu otro. Tur cos 
ta depende di nan salario, nan funcion y nan añanan cu nan 
tin trahando. 
Por a compronde cu di e grupo di 48 trahado, lamentable- 
mente tres di nan a fayece caba sin por disfruta di nan placa. 
Esaki ta un proceso awo cu lo mester bay mira con ta bay 
entrega e placa na e heredero(nan). E ta un proceso apart. 


Tambe tin tres otro empleado cu mientrastanto a baha cu 
pensioen. Probablemente e suma mas grandi, individual- 
mente, ta bay pa e grupo aki. 
Pero e problema no ta caba eynan. Awo ta bini e otro grupo 
di empleado cu tambe ta luchando pa rechttrekking di nan 
salario. Esaki tambe ta un grupo grandi. 
Tur e tardansa den pago ta relaciona cu e echo cu gobi- 
erno ta bisa di a haci e pago caba algun aña atras mien- 
tras cu SABA di su banda ta nenga esaki. A causa di esaki a 
contrata un compania pa haci e investigacion necesario. Pa 
evita cu e trahadonan ta sigui wordo perhudica, a dicidi di 
realisa e pago. 
Den un carta cu a manda pa SABA a informa cu ta haci e 
pago aki “onder voorbehoud” cu si resulta cu a haci e pago, 
lo cobra SABA e pago aki. 


Director di SABA a tuma retiro 
Siman pasa Remo Kock a informa cu e ta tuma su retiro. E lo 
bay cu vakantie y despues den luna di februari su retiro lo 
drenta na vigor. 


A spera rond di 20 aña 


Porfin grupo di trahado di SABA ta haya nan pago 

Cu Orguyo, 


WEB ta cende e luz 
pa comunidad di Aruba. 


Di e famia di WEB pa bo famia, 
Bon Pasco y un Feliz Aña 2024! 


22, 25, 26 y 29 di december 
1 y 2 di januari nos ta cera. 


Pa caso di storing por yama 525-4300 


Balashi 76, Aruba | T. 280 4600 
WEB Aruba Chat: 525-4600 | www.webaruba.com 


D 
espues di a tende cu un colega tour-guide a wordo suspendi pa motibo cu el 
a haci un pregunta na gerencia pa un splicacion dicon tin discrepancia den 
bonus, e trahadonan di e departamento di Tour-guide a dicidi di pone trabao 
abao, presidente di FTA, Hose Figaroa a declara diaranson mainta. 
No solamente esey, pero e forma con a suspende tambe. A baha e trahado 
durante di un tour. E manera con a trata e tour-guide aki, a trigger e trahadonan. 
Motibo pakico a acerca FTA ta hustamente p’e echo cu nan ta sinti cu hopi biaha 
gerencia ta trata nan di un forma no corecto. Den un forma hopi arbitrario y hopi 
biaha nan ta haya ta desproporcional, caminda cu por resolve cos mas simpel 
y ta hiba na un nivel hopi halto, cual innecesariamente ta crea tension na pia di 
trabao. 
Esaki tabata e druppel cu a pone e hemchi bay over. Na momento cu a mira e 
manera con nan colega a wordo trata di e forma ey, a tuma contacto cu FTA y a 
dicidi cu lo bay haci un protesta, e no ta uno completo sinembargo, sino a pone 
trabao abao pa un ora. 


RECONOCEMENTO DI FTA 
Ayera diamars, parti atardi a sali un carta di parti di FTA, cu nan ta manda tur 
empresa na momento cu trahado acerca nan, na cual ta puntra e empresa pa 
boluntariamente ta dispuesto pa reconoce FTA of si e no ta haci esey, mester 
cuminsa encamina e proceso di referendum, manera cu ley ta prescribi. 


Segun Figaroa, esaki a bin separa di e echo cu ayera a pidi pa wordo reconoci. Loke 
ta positivo ta cu a haya un yamada mesora di e director di ABC Tours. Durante e 
yamada ey, en principio su intencion ta pa combersa cu FTA, dispuesto pa yega 
na acuerdo. A interpreta preliminariamente cu e intencion ta pa reconoce FTA. 


Despues cu gerencia a suspende trahado 


Trahadonan di ABC Tours a drenta den accion pa un ora 


Locual ta un movecion tambe, segun Figaroa. E 
intencion no ta pa hinca empresa den problema ni 
pa trece daño n’e empresa. Pero di un otro banda 
mester mustra cu e trahado su derecho mester 
wordo respeta. P’esey a scoge pa tin un accion 
limita di diaranson mainta. 


Mirando cu tin algun dia di fiesta proximamente, 
dia 27 di december 11:00 am e partidonan lo 
bin hunto pa papia riba e situacion di e trahado 
specifico, pero tambe con lo bay pak aan e nego- 
ciacionnan colectivo pa yega na un acuerdo den 
cual ta stipula kico ta e derecho y debernan di e 
empleadonan conhuntamente. 


MESTER RICIBI PAGO 
Pa loke ta e trahado suspendi, e demanda ta pa 
paga e trahado e dianan aki. Como un trahado 
no por exigi pa wordo poni fisicamente na trabao, 
pero si por exigi pa paga su salario mientras cu no 
ta wordo permiti pa traha. Esey t’e demanda lo ta, 
segun Figaroa. 
Ta spera si cu pone e trahado aki bek na trabao, 
demostrando asina e buena fe di e empresa. Tene 
un hende na cas sin un motibo valido, no ta algo 
husto y e no ta bon tampoco p’e imagen di e 
trahado. 


Como miembro di sindicato e trahado lo ta protegi. 
FTA no lo laga miedo di trahado continua. Afilia 
na un sindicato no ta un derecho sin mas, sino 
un derecho constitucional di cada trahado. Cu no 
solamente ta wordo protegi door di ley na Aruba, 
pero di trato internacional tambe. Esey tambe a 
pone empresa na altura den e carta di reconoce- 
mento. No mester interpreta afilia na un sindicato 
na algo malo. Sino interprete como algo positivo, 
Algo cu e trahado kier haci un esfuerso pa yega 
na entendimento, pa mehora e situacion na pia di 
trabao, pero cu e sosten di un sindicato. 

N 
o ta prome bes cu Gabinete Wever Croes 
II, un coalicion forma pa partido MEP y 
RAIZ, a haya nan mes na varios ocasion den 
un of otro confrontacion of gran diferencia di 
opinion politico pero cu a lo largo a resulta den 
un tipo di grito den desierto. 


Miembronan di fraccion di RAIZ, tanto señora 
Raymond y señor Kamperveen, a dicidi di 
sostene un mocion presenta pa fraccion di 
AVP, caminda lo pidi gobierno Hulandes pa e 
placa cu Aruba tin cu paga bek na Hulanda 
pa loke ta e 9 miyon di covidlening, pa esaki 
wordo pone den un fondo pa despues wordo 
uza como inversion pa proyectonan na Aruba. 


Ta trata aki di un mocion cu lider di partido 
AVP a biaha pa Hulanda y a presenta esaki na 
miembronan di Eerste Kamer, tambe Minister 
Presidente demisionario Mark Rutte y otro 
funcionarionan halto y ex mandatarionan y tur 
e instancia y personanan aki a ricibi e plan aki 
for di Mike Eman di AVP. 


Loke a hala atencion den sala di parlamento 
ta e hecho cu e dos miembronan di fraccion di 
RAIZ a dicidi di sostene e mocion aki cual sin 
duda a crea iritacion den seno di gobierno. 
Minister Xiomara Maduro a reacciona formal- 
mente riba e posicion tuma pa e dos parla- 
mentarionan kendenan a dicidi di sostene un 
mocion cu en realidad ta mustra cu nan a mira 
un alternativa concreto pa alivia e situacion cu 
a surgi cu e coronalening. 
E posicion tuma pa e dos miembronan di frac- 
cion di RAIZ a sorprende hasta coleganan cu 
ta sostene gobierno actual y a pone Minister 
Maduro mustra su decepcion pa e decision aki 
tuma. 


Cu e dos votonan di e miembronan di fraccion 
di RAIZ, e mocion di AVP a logra haya sola- 
mente 7 voto di sosten contra di 12 voto di 
entre otro ex miembronan di partido AVP 
kendenan ta Gerlien Croes y Rycond Santos 
Do Nascimento loke tambe a sorprende ya cu 
ta algun luna atras nan tabata sostene e vision 
politico di e partido y tambe di su lider Mike 


Mocion di AVP ta ‘unico’ alternativa cu a ser mira na Hulanda 


Riba interes di coronalening 


Eman. 


Sin argumento of hustificacion logico, e decision di Gerlien y Rycond a ser 
mas tanto interpreta como un vengansa contra nan ex partido pero na 
mes momento ta bolbe ilustra un mentalidad politico cu ambos politico a 
boga pa cambia na momento cu nan a bandona e organisacion di AVP. 


Nan a argumenta entre otro un cambio pa algo nobo pero e posicion cu 
nan a tuma dialuna anochi laat den Parlamento, ta “mesun cos” bieu cu 
nan a cuestiona e maneho den e partido berde. 


Sinembargo AWEMainta tin cu mustra aki cu e mocion di fraccion di AVP 
tabata e unico alternativa cu a bin riba mesa den e discusion cu tin riba e 
coronalening y con ta bay paga pa esaki ya cu gobierno di Aruba mes no 
tabatin algo concreto pa presenta na gobierno Hulandes. 

P 
arlamento di Aruba no tabata mucho activo e aña aki. Como 
tal hopi ta puntra, si Parlamento aki ta funciona. Mas bien nan 
ta biaha pa atende reunionnan den exterior, manera IPKO, Par- 
latino, etc. Siman pasa a atende e Presupuesto Supletorio, sigui 
pa tratamento di Presupuesto di 2024 y por ultimo, e ley di LAFT. 
E 
biaha aki Aruba a haya un presupuesto cu un surplus, cual 
suma ya ta destina pa haci algun inversion local. Un surplus a 
costo di tur medida cu a keda ehecuta. Ta mas cu logico cu mes- 
ter tin un surplus. Pero asina mes, cu tur promesa haci pa Glen- 
bert Croes di lo baha prijs di awa y coriente, a keda na promesa 
so. Economia ta bay bon, ta mehorando, pero no a yega ainda 
den saco di e pueblo. Cana rond y constata pa bo mes. 
P 
arlamento su reunionnan ta degerando y e representantenan 
di pueblo, no ta bin cu nada concreto, pero mas bien ta uza 
e sala aki pa critica otro, y keda biba den pasado. Pueblo mester 
sa di “castiga” e representantenan aki. No ta tur, pasobra loke 
sigur a hala nos atencion, tabata e discurso di Mike de Meza di 
AVP, kende a bin cu un elocuente discurso, cu a hala atencion di 
tur presente. 
M 
ike de Meza a mustra cu nunca Hulanda a yuda Aruba. Loke 
Aruba ta awe ta danki n’e Arubianonan di tur color politico. 
For di Status Aparte te cu awor, Hulanda no a duna Aruba e tra- 
to manera a duna na Corsou, St. Maarten y n’e otro islanan BES. 
Ora cu Aruba a hay’e confronta cu Covid, Hulanda no por a haci 
otro, y yuda Aruba cu fondo, cu awe Hulanda kier cobra bek, anto 
cu un “interes castigo di 6.9%”. Mike de Meza a pone tur demas 
parlamentarionan reflexional un rato. Pabien de Meza, bo ta un 
berdadero representante di pueblo. Spera cu e discurso aki, men- 
talidad cambia den Parlamento. 
E 
saki sigur a contribui pa e.o. Parlamento den un manera una- 
nime a vota na fabor di ley di LAFT. Cu Aruba mes por y tin 
cu controla su maneho financiero. Den mesun rosea nos no por 
keda sin comenta e proposicion di AVP, cu por medio di su lider a 
bin cu un proposicion, cu por a uni Parlamento mucho mas ainda,  
pero cu pa motibonan politico no a haya sosten unanime. 
U 
n proposicion cu loke Hulanda kier pa Aruba paga bek, ser 
inverti den un fondo na Aruba mes, cual fondo lo ser uza pa 
inverti na Aruba mes. E mocion aki di AVP, a haya sosten di Par- 
tido RAIZ tambe, y tambe di e dos miembronan independiente, 
Partido ACCION 21 y MAS. MEP a vota contra, manera menciona 
pa motibonan di politica partidista. Jammer!!! 
L 
oke tambe a yama atencion den e reunion di Presupuesto ta 
cu Rycond Santos do Nascimento, despues di tur critica cu e 


tabatin riba maneho di e Gobierno actual, a sorprende tur hende 
cu sosten di su persona n’e Presupuesto aki. Esaki t’e cambio cu 
Rycond kier logra? 
D 
urante reunion di LAFT, Secretario di Estado, Alexandra van 
Huevel a informa Eerste Kamer y tambe Parlamento di Aruba, 
cu e acepta unanime di LAFT, cu a keda acorda caba den pasado, 
cu esaki lo no nifica cu Hulanda a cambia di idea pa loke ta “in- 
teres castigo” cu Hulanda a impone riba Aruba. Alexandra van 
Huffelen ta sigui hunga cu su lastima pa Aruba cu e asunto di 
strafrente halto y si Aruba bay cu e RAFT, lo haya rente abou. Y 
despues cu Aruba a aproba LAFT lo no haya descuento. Hulanda 
lo sigui exigi RAFT, t’e unico manera Hulanda lo por prohibi Aruba 
subi mercado int’l pa financiamento di su deficit nan. Pasobra dor 
di Aruba su Status Aparte di 1986 Aruba NO mester pidi permiso 
di Hulanda pa subi mercado int’l pa haci lening. Y cu Hulanda tin 
cu firma bij het kruisje. Dus nan ta haye ter kennisgeving. 
C 
u tin e Politiconan jong Hulandes hopi pero hopi molestia. Ta 
nan unico dolor cu Aruba. Ata Aruba a subi mercado atrobe 
pa 9 miyon via BCA hustamente awe. Y no mester permiso di 
Hulanda. Nan lo bira loco atrobe, esta Hulanda. P’esey e pueblo 
di Aruba no ta compronde actitud di ACCION21 y independiente 
nan. Cu ta desea RAFT. BTW, Gobierno a caba haya total 20 mi- 
yon di dividende uitkering di su companianan di utilidad. Com- 
panianan estatal cu ta gana placa, cu via Landspaketten Hulan- 
da kier pa Aruba bende 25% di accion cu Hulanda. Pa haya un 
comisariado den Raad van Bestuur. 
E 
ora nunca mas nan por fia placa riba mercado int’l via BCA. 
(N.B..No lubida cu Gobierno no por fia placa direct, ta em- 
presanan estatal ta fia cen riba mercado int’l pa Gobierno via 
BCA.) Quo Vadis. 
A 
ta Parlamento y Gobierno a bay cu reces di Pasco y fin di 
aña. Asina cu e reunion di Parlamento a finalisa, ata Minister 
Glenbert Croes a biaha cu su famia pa Portugal, Benny Sevinger 
y Arthur Dowers a biaha pa Hulanda. Ta nan derecho, pero caba 
cu e trabao prome. 
A 
we nos kier manda palabranan di condolencia na Marisol 
Lopez Tromp, Lelicia y nan mama Yvonne cu fayecimento di 
Dominico (Domi) Tromp. Un ex-politico, ex diputado, wex miem- 
bro di Parlamento di Antiyas y ex miembro di Eilandsraad y sigur 
un miembro honorario di Mascaruba. Cu Domi sosega na paz. 
P 
a medio di e nota aki, nos kier desea henter pueblo di Aruba, 
siguidonan di e columna un feliz, bendiciona Dia di Pasco di 
Nacemento. 


DI TODO UN POCO PA 
REFLEXIONA 

S 
ystematicamente y diplomaticamente exProme Minister, mr. 
Mike Eman y lider di oposicion di Aruba, ta trahando riba sos- 
ten pa e concepto di transferi e debe di Aruba na Hulanda di 900 
miyon den un Fondo di Inversion pa desaroyo duradero pa Aruba. 


Sin duda e sosten pa e idea a haya un refuerso grandi durante 
Eman su bishita na Corsou. Despues di a entrega Prome Minister 
Pik Pisas e nota riba e tema di institucion di un Sociaal Cultureel 
Planbureau y un nota riba e idea di Eman pa converti e debe na 
Hulanda den un Fondo di Inversion a sigui un deliberacion basta 
largo den conseho di Minister na Corsou entre Eman y Pisas. Den 
cual reunion Eman a wordo asesora pa veterano den temanan di 
gobernacion drs. Rene Herde. 


Prome Minister Gilmar Pik Pisas a bisa na final di e reunion cu e 
ta mira den locual Eman a presenta “un bon plan”. E lo kier sigui 
delibera cu Aruba riba e idea aki di Eman. 
Durante su reunionnan na Corsou ExProme Minister mr. Mike 
Eman tabata tin hunto cu drs Rene Herde un audiencia tambe 
cerca Gobernadora di Corsou, mr. Lucille Andrea George-Wout. 
Durante e audiencia aki Eman a entrega e notanan riba e temanan 
di Sociaal Cultureel Plan Bureau y riba e conversion di debe pa 
Fondo di Inversion na Gobernadora di Corsou 
Otro reunion importante Eman a sostene cu Presidente di 
Parlamento di Corsou, Charetti Maria America-Francisca. 
Presidente di Parlamento a informa Prensa di lo presenta e docu- 
mentonan cu Eman a entrega na e comision permanente di 
Parlamento di Corsou cu ta encarga cu asuntonan di Reino. 


Tambe Eman a encontra y ta den contacto permanente cu e 
ExProme Ministernan di Antiyas, Maria Liberia Peters y Emily de 
Jong-Elhage, riba e tema importante aki. Ambos personahenan 
di hopi experiencia y peso politico na Corsou y den Reino ta actu- 
almente Ministernan di Estado di Corsou. Eman ta considera nan 
consehonan y sosten di gran valor pa por avansa e temanan aki. 


Eman ta splica cu e proposicion ta en principio un pensamento y 
nota cu e a lansa pa Aruba, pero e ta mira cu cada isla lo por yega 
na solicita un areglo similar cu Hulanda. Esaki lo ta algo grandi 
pa cada isla cu tin retonan pa por tin suficiente recurso pa inverti. 


Eman ya caba durante su reunionnan na Hulanda Eman a presenta 
e proposicionnan alternativa aki den notanan bon prepara na e 
nivelnan mas halto di gobierno Hulandes, for di Premier Mark 
Rutte te na Raad van Staten, lidernan di fraccion y tambe director 
general di Binnenlandse Zaken y Koninkrijkrelaties. Na su regreso 
for di Hulanda, mr. Mike Eman a reuni tambe cu Gobernador di 
Aruba, Alfonso Boekhoudt, den cual audiencia tambe e proposi- 
cionnan aki a keda presenta. 


Por ultimo, e lider di oposicion a indica cu no ta importa si ta e 


gobierno aki lo probecha di e aceptacion di e propuestanan di 
AVP, pero mas importante ta cu Aruba tin mester na e momen- 
tonan aki pa nos sali for di impasse cu Hulanda. Nos por yega na 
un acuerdo basa riba un cooperacion strategico y mutuo manera 
fraccion di AVP a propone na Hulanda. Mientrastanto e idea aki a 
cuminsa cana su caminda den Parlamento di Aruba tambe. Eman 
a presenta un mocion cu por a conta cu sosten di dos otro frac- 
cion, esta Raiz y Accion 21. Eman ta bisa cu e hecho cu un frac- 
cion di coalicion a sostene e idea aki ya caba ta un avance grandi 
pa e sosten cu e meta grandi aki pa Aruba di converti un debe di 
900 miyon den un Fondo di Inversion pa Aruba tin mester. 


Eman trahando pa expande sosten pa fondo di inversion 

E 
siman aki, Presupuesto 2024 di Pais Aruba a wordo 
aproba pa Parlamento di Aruba. Prome Minister Evelyn 
Wever-Croes a remarca cu e presupuesto aki a wordo entre- 
ga na tempo y a wordo trata tambe na tempo y ta conta cu 
conseho positivo di entre otro CAft. Presupuesto 2024 tin 
un surplus pa di dos aña consecutivo y tur proyeccion mul- 
tiannual tambe ta mustra cu e surplus ta keda. Cu e surplus 
aki, Gobierno ta logra baha e debe cu lo pone Aruba den un 
situacion financiero mas duradero y mas sostenibel. 


Ministerio di Asuntonan General, Innovacion, Organisacion 
Gubernamental, Infrastructura 
y Ordenansa Teritorial ta consisti di 22 departamento. 
Prome Minister a entrega na Parlamento e metanan pa e aña 
binidero di tur e 22 departamentonan aki. Primordialmente, 
lo concentra riba e servicio na comunidad y na clientenan 
y elimina e atrasonan cu tin den algun departamento. Lo 
concentra mas riba digitalisacion a traves di eGovernment. 


Durante tratamento di Presupuesto 2024 den Parlamento, 
varios pregunta a wordo ricibi riba e aeranan di trabou, 
specialmente, tawata tin un interes grandi pa Infrastructura 
particularmente den San Nicolas. Tawata tin varios pregunta 
tambe riba proyectonan den 2024 no solamente di infra- 
structura pero tambe di eGovernment y digitalisacion. Pa 
e proyecto hopi importante aki, a ricibi 14 miyon Euro di 
Union Europeo. 


Tambe a ricibi hopi pregunta riba e tema di gastonan di 
personal cu ta un di e categorianan di mas grandi di gasto 
cu Gobierno tin riba su presupuesto pa cua Gobierno mester 
logra e norma pa baha gasto di personal pe yega 10% di 
GDP pa aña 2027. Pa otro aña, esaki ta banda di 10.3% cu 
ta haci cu facilmente lo logra esaki pa e aña stipula. 
Prome Minister a remarca cu el a ricibi hopi pregunta critico 
di oposicion durante tratamento di Presupuesto 2024 y ta di 
lamenta cu mayoria di e preguntanan aki ta basa riba spec- 
ulacion y manipulacion di informacion. 


Mester remarca, cu un biaha mas, no tawata tin mucho 
miembro di oposicion presente pa tratamento di Presupuesto 
2024. Lider di oposicion di AVP, Parlamentario Mike Eman 
mes no tawata presente y tawata biahando den un avion 
priva pa Corsou y no a atende e reunionnan importante di 
Presupuesto di nos pais. 


“Na final di dia, e presupuesto di cada ministerio a wordo 
aproba pa Parlamento cu 12 voto na fabor y 7 voto contra. 
Cu esaki, Aruba tin su presupuesto. Nos ta sumamente agra- 
decido na tur e profesionalnan cu a yuda nos traha e presu- 
puesto aki y tur cu ta yudando nos maneha nos finansa 
publico specialmente Minister di Finansa Xiomara Maduro. 
Pabien cu e logro aki un biaha mas. Nos no ta caminda cu 
nos mester ta ainda, pero nos ta riba e bon caminda si”, 
Prome Minister a expresa. 


Prome Minister ta extende palabranan di elogio y recono- 
cimento na Parlamento, pa miembronan di Parlamento, 
Presidente di Parlamento, staff y personal di Parlamento, cu 
e atende 6 dia di trabou di mainta te anochi laat, pa atende 
tur e leynan cu mester a pasa. “Cu esaki nos ta pone e paso 
den bon direccion pa den 2024 tambe, traduci e progreso y 
bienestar cu nos ta mirando, pa e yega den hogar di cada 
ciudadano di nos pais”, Prome Minister Evelyn Wever-Croes 
a enfatisa. 


Parlamento a aproba Presupuesto 2024 pa pais Aruba 


Aruba t’e prome y unico pais den reino 
Hulandes cu tin un presupuesto aproba pa 2024 

PROTESTANTSE KERK TE PIEDRA PLAT 
KERKI PROTESTANT NA PIEDRA PLAT 


KERKDIENSTEN FEESTDAGEN / SIRBISHINAN DIA DI FIESTA 


2023/2024 


ZONDAG 24 december 
4eAdv/normale dienst 
9.30 am 


DIADOMINGO 24 december 
4eAdv sirbishi normal 
9.30 am 


ZONDAG 24 december 
Kerstnachtdienst 
10.45pm 


DIADOMINGO 24 december 
Bispo di Pasco 
10.45 pm 


MAANDAG 25 december 
Kerst gez. SN & PP 
9.30 am 


DIALUNA 25 december 
Pasco hunto SN y PP 
9.30 am 


ZONDAG 31 december 
Gez. SN & PP 
9.30 am 


DIADOMINGO 31 december 
Hunto SN y PP 
9.30 am 


2024 
ZONDAG 7 januari 
Normale dienst 
9.30 am 


DIADOMINGO 7 januari 
Sirbishi normal 
5.30 pm 


B 
anco Central di Aruba (BCA) a conclui e encuesta di per- 
cepcion di negoshi pa e di tercer trimester di 2023. E en- 
cuesta di percepcion di negoshi ta evalua e percepcion eco- 
nomico di e negoshinan local. 
Durante e di tercer trimester di 2023, e asina yama 
‘Business Perception Index’, cu ta consisti di e indi- 
cenan di condicionnan economico actual y condicionnan 
economico a corto plaso, a baha for di 106,6 te na 105,3 
(mira Grafiek 1)(1**). E resultado ta debi na un bahada 
den tanto e indice di condicionnan economico a corto 
plaso, como e indice di condicionnan economico actual. 


E indice di condicionnan economico a corto plaso a baha 
cu 0,8 punto di indice te na 105,2, compara cu 106,0 den 
e di segundo trimester di 2023. E indice di condicionnan 
economico actual a baha te na 105,3 den e di tercer trimester 


di 2023 (Grafiek 2). 


Den termino di expectativa relata na crecemento economico 
como 42,9 di personanan encuesta ta premira un crece- 
mento economico flat den e siguiente 12 luna, esaki ta un 
bahada di 7,1 punto di porcentahe compara cu e trimester 
anterior. E porcentahe di personanan encuesta cu ta anticipa 
un crecemento economico positivo den e siguiente 12 luna 
a nota un reduccion di 1,6 punto di porcentahe te na 36,7 
porciento, mientras cu e porcentahe di personanan encuesta 
cu ta anticipa un crecemento economico negativo a subi cu 
8,7 punto di porcentahe te na 20,4 porciento (Grafiek 3). 


E relato completo di e encuesta di percepcion di negoshi ta 
disponibel ariba website di BCA www.cbaruba.org. 


(1** E indice por varia entre 90 y 110. Entre 90 y 100, e 
indice ta mustra un situacion di pesimismo. Un indice di 
exactamente 100 ta indica cu negoshinan no ta ni opti- 
mista, tampoco pesimista, pero ta neutral den nan pensa- 
mento di desaroyo economico na Aruba. Entre 100 y 110, e 
indice ta mustra un situacion di optimismo den pensamento 
di negoshinan.) 


Sentimento di comercio menos optimista den e tercer trimester di 2023 

D 
ialuna ultimo Parlamento a aproba presupuesto 2024 camin- 
da a logra un surplus cu tin gabinete Wever Croes II super 
contento y gobierno a bay asina leu na parti e surplus aki pa dife- 
rente ministerio y esaki a ser haci prome cu e presupuesto a wor- 
do aproba. Sinembargo awor cu tin relatonan ta ser presenta pa 
loke ta costo di bida en general, por tuma nota cu mientras cu 
gobierno ta celebrando, pueblo ta sigui lucha contra di un au- 
mento di costo di bida cu no tin fin na bista. 
E alegria ta den seno di gobierno y esaki no ta wordo traduci 
den alivio pa un pueblo cu pa algun aña caba a bin ta mirando su 
placa bay pa mas y mas medida sin cu pueblo ta ricibi algo bek 
for di gobierno. 


Indice di Prijs di Consumo 
Den e ultimo diesdos (12) lunanan, e Indice di Prijs di Consumo, 
a subi cu 1.7%, unda nuebe (9) di e diesdos (12) sectornan a 
registra subida di prijs. E subidanan cu tawata tin e mayor efecto 
riba e CPI a wordo registra pa e sectornan di “Comunicacion” 
(21.1%), “Restante bienes y servicio” (3.1%), Vivienda” 
(1.4%), “Restaurant y hotel” (7.6%), “Educacion” (25.2%) y 
“Cuminda y bebida no-alcoholico” (1.8%), causando un efecto 
di respectivamente, 1.54, 0.36, 0.36, 0.35, 0.24 y 0.21 ppt. E 
subidanan den e restante sectornan a contribui cu un efecto 
di 0.17 ppt riba e CPI di November 2022 – November 2023. 
E subidanan aki a wordo contraresta parcialmente door di prin- 
cipalmente un caida den e indice di e sector di “Transporte” 
(-7.7%), cu a contribui cu un efecto di -1.09 ppt. E caidanan den e 
restante sectornan a contribui cu un efecto di -0.41 ppt riba e 
CPI di november 2022 - november 2023. 
Canasta di consumo 
Den e ultimo aña cu a pasa 58.8% di productonan den e canasta 
di consumo di e CPI a conoce un aumento di prijs causando un 
efecto di 5.28 ppt, mientras cu 35.5% ta mustra un caida di prijs, 
cu a contribui cu un efecto di -3.55 ppt y pa e resto di e 5.6% no 
tabatin cambio den prijs. E indice di “Bienes” (-1.3%) a registra 
caida, causando un efecto di -0.79 ppt, mientras cu e indice di 
“Servicionan” a registra un subida di 6.3% y a causa un efecto 
di 2.53 ppt. 
Bestaansminimum 
Den e ultimo diesdos (12) lunanan e bestaansminimum pa 
un hogar consistiendo di dos (2) adulto y dos (2) mucha 
(edad 0-15 aña) a registra un subida di Afl. 85, di Afl. 
5,362 na november 2022 pa Afl. 5,447 na november 2023. 
E subida aki a wordo causa principalmente door di subida den 


e sectornan di “Cuminda y bebida no-alcoholico” (Afl. 40) y 
“Comunicacion” (Afl. 29). 
Cuminda y servicio di catering 
Den e ultimo diesdos (12) lunanan e indice di “Cuminda & servicio 
di catering” a subi cu 3.6%. E indice di “Cuminda na cas” a conoce 
un subida di 1.8%, unda cinco (5) di e diesun (11) indicenan di 
e gruponan di “Cuminda na cas” a subi durante e periodo aki. 
E indice di “Sucu, jam y otro tipo di cos dushi” a conoce un subida 
di 13.9%, e subida mas grandi entre e gruponan di “Cuminda na 
cas”. 
Ademas otro subidanan a wordo registra den e indicenan di 
“Restante productonan pa alimentacion” (11.4%), “Pan y otro 
productonan di grano” (6.8%), “Bebida no-alcoholico” (5.7%) y 
“Lechi, keshi y webo” (2.3%). E caida mas grandi durante e periodo aki 
a wordo registra den e índice di “Batata, yuca y batata dushi” (-5.3%). 
E indice di “Cuminda pafo di cas” a registra un subida di 8.0% 
den e ultimo diesdos (12) lunanan. 


Gobierno a logra surplus pa 2024 
pero costo di bida ta sigui aumenta 

E 
pronosticonan meteorologico pa Hulanda ta mustra un probabilidad 
scars di un “Witte Kerst” e aña aki, cu un mayor probabilidad di un 
periodo festivo muha y cu awasero. Segun WeerOnline, riba dia di Pasco 
e temperaturanan ta varia entre cinco y ocho grado Celsius compaña pa 
awasero. Durante fin di siman anterior cu Pasco ta premira notablemente 
cu biento fuerte. 
E oficina meteorologico Hulandes KNMI a destaca un probabilidad aproxima 
di 80% di tempo variabel y humedo riba dia di Pasco te cu aña nobo. Ta 
spera cu e temperatura mainta supera medio a largo plaso di seis grado, 
varia cerca di ocho grado, mientras cu esunnan nocturno por ta aproxima- 
damente dos grado riba esun normal. 


Fin di siman lo trece biento fuerte 


Ta spera un Pasco cu awasero na luga di uno blanco na Hulanda 


Tempo ta mas calor predominantemente por 
atribui n’e biento di west of zuidwest, loke ta 
haci improbabel cu e awasero manifesta den 
forma di sneeuw. Natte Sneeuw ta sigui ta 
un posibilidad, pero hagel y awasero ta mas 
probabel. 


WeerOnline a señala cu si biento persisti 
noordwest durante mas tempo, lo por produci 
chubasco di winter aisla durante vakantie di 
Pasco. Sinembargo, e probabilidad di biba un 
Witte Kerst cu un capa di sneeuw ta consider- 
ablemente minimo. 
Na Hulanda, un Witte Kerst oficial ta envolvi 
sneeuw tanto durante e dia di Pasco como di 
dos dia di Pasco. Desde cu ta existi registro, 
solamente tabatin e caso aki ocho biaha. E 
ultimo na 2010. 
E siman prome cu Pasco ta premira temper- 
atura variabel cu Noord-Holland yegando 
10 grado y Limburg registrando 5 grado. E 
regionnan na costa por experencia biento rela- 
tivamente fuerte. Ta premira un keintamento 
leve diahuebs, sigui p’e temperaturanan mas 
fresco cu ta varia entre 6 y 8 grado diabierna, 
segun KNMI. tur dia di siman tin un posibil- 
idad significativo di awasero. 
KNMI ta premira un aumento di awasero 
diamars, diahuebs y diasabra. Tanto diahuebs 
como diabierna ta premira racha di biento 
fuerte, potencialmente hopi fuerte. 
Tambe ta existi un posibilidad consider- 
abel cu KNMI emiti un advertencia meteoro- 
logico di Code Geel p’e condicionnan di biento 
diahuebs, cu por escala na un advertencia di 
Code Oranje. Diabierna y diasabra tambe por 
tin Code Geel. 
Na december a registra temperatura superior 
n’esun promedio, entre ocho y diesdos grado. 
A pesar di e friu di e simannan anterior, riba 
dia di Pasco di aña pasa tambe tabata esun 
mas calor cu e promedio, cu temperatura cu 
ta varia entre shete y diesdos grado, loke a 
permiti algun persona schaats riba ijs natural. 

E 
negociacionnan entre Shell y PDVSA di 
Venezuela a tranca debi na un desacuer- 
do riba e futuro prijsnan di gas natural liki- 
do (LNG). E impasse ta retrasando e comb- 
ersacionnan riba e concesion di un licencia 
na Shell y na National Gas Company (NGC) 
di Trinidad y Tobago pa explota e pos di gas 
Dragon na Venezuela, segun fuente conocedo 
di e asunto. 
Trinidad kier yega na por lo menos 4,2 miya 
di pia cubico (TCF) di gas den e pos Dragon 
di Venezuela pa impulsa e exportacionnan di 
LNG y producto petrokimico. Sinembargo e 
aprobacion di e licencia ta depende si Shell 
y PDVSA yega na un acuerdo riba e prijsnan 
futuro di LNG. 


E fuentenan ta sugeri cu Shell ta premira 
algun prijs di LNG abao te cu 2050, mientras 
cu Venezuela ta sostene cu e analistanan di 
mercado ta predici un fortalesa duradero di 
e prijsnan di LNG riba TTF di Europa y JKM di 
Asia. 


Prome Minister di Trinidad, Keith Rowley, a 
indica riba e preocupacionnan riba e acuerdo 
Dragon, señalando cu e gobierno falta di 
control riba e asuntonan en cuestion. El a 
subraya cu e pais Caribeño ta diversificando 
su strategianan, sin duna mas detaye. 
Den un principio, e partinan kier logra haya e 
aprobacion di e licencia na final di december, 
despues di obtene e autorisacion di Merca 
na januari y acorda e condicionnan clave. E 


Combersacion entre Shell y Venezuela 
riba licencia di proyecto di gas a tranca 


licencia ta implica e envio di un volumen inicial di 300 miyon pia cubico 
diario di gas Venezolano pa Trinidad p’e produccion di LNG entrante final 
di 2026 cu otro 50 miyon di pia cubico diario p’e plantanan petrokimico. 
Shell lo a explota e proyecto cu un participacion di 70%, mientras cu NGC 
lo tin e restante 30%. 
E proyecto Atlantic LNG di Trinidad, un importante contribuyente n’e 
produccion mundial di LNG di Shell, a experencia un reduccion di e 
produccion aña pasa debi na un ciclo inactivo. E trancamento di e comb- 
ersacionnan entre Venezuela y Trinidad ta obstaculisa e posibel colabora- 
cion cu lo por beneficia ambos nacion, probechando e importante reserva 
di gas di Venezuela y e condicion di Trinidad como mayor exportado di 
LNG den e region. 

M 
i a vota PRO pa e presupuesto 2024. Hopi hende auto- 
maticamente a sinti cu esey ta nifica cu mi a bira MEP. 
Ta politica tradicional a crea e sentimento ey den un pais 
cu desde nos Status Aparte ta den gara di politica tradicio- 
nal. AVP y MEP a secuestra e mente di hopi ciudadano cu e 
pensamento cu nan ta e unico solucion. Pero, ta hustamente 
e mentalidad aki ta un problema grandi, pasobra e tin nos 
pais stanca politicamente y economicamente. 


Sentimentalismo tradicional tin nos pais pega den un 
monopolio politico. Nan kier pa bo sinti cu bo ta berde y 
geel. Pero democracia t’ey pa e ciudadano ta liber bao di un 
identidad nacional y no partidista. E ciudadano tin un parla- 
mento cu mester ta bos di pueblo y no di partido. P’esey 
Parlamento ta supose di duna direccion na gobierno. Pero 
na Aruba desde 1986 ta e ministernan ta manda riba parla- 
mentario y ta partido ta partido ta manda riba gobierno. 
E parlamentario cu kier tin un futuro politico mester baha 
cabes pa e partido. P’esey nos sistema politico ta kibra. 


Mentalidad tradicional tin nos finansa publico stanca. Nunca, 
desde nos Status Aparte, Gobierno tabatin su administra- 
cion financiero na ordo. Poco biaha a entrega un presu- 
puesto na tempo, mayoria di biaha e presupuesto tabata 
un fantasia y practicamente nunca Gobierno a produci un 
cuenta anual na tempo. P’esey hopi corupcion por a tuma 
luga. Mientras Gobierno a hinca Pueblo den debenan astro- 
nomico, el a yena e aparato gubernamental cu campañado 
y a percura pa proceduranan keda pega den tempo. P’esey 
nan por a bende permiso, onthefÏng y tereno comercial pa 
yena caha di partido y nan cartera personal. 


Ta e tradicionalismo berde-geel a bin cu demasiado camber 
di hotel, sin tene cuenta cu e tipo di trabao cu hotelnan ta 
crea. Trabaonan cu ta separa mama di nan yiunan, traba- 
onan cu ta horta hopi oranan di e trahado y trabaonan cu ta 
mantene hopi hende pega den un situacion social sin salida. 


E decadencia politico, economico y financiero a bira asina 
grandi cu ta parce cu Dios mes a permiti nos sufri e conse- 
cuencia den forma di perdida di parti di nos autonomia. Na 
2015 nos a haya supervision financiero y desde fin di 2020 
nos tin Landspakket. Como cu nos Parlamento a faya den 
su trabao di controla Gobierno, awo Hulanda ta controla 
Gobierno pa medio di supervision financiero y e Landspakket. 
Pa nos sali di e situacion precario aki, nos mester drecha e 
manera cu nos ta goberna e pais aki. Esey ta cuminsa cu 
entrega presupuestonan na e momento cu nos Constitucion 
ta stipula y cu un surplus. Nos entrada na impuesto mester 


keda mas halto cu nos gastonan, pa mata e necesidad pa 
crea mas debe. 


Presupuesto 2024 a ser entrega na tempo y tin un surplus. 
Presupuesto 2024 ta refleha un colaboracion intenso entre 
Hulanda y Aruba. Presupuesto 2024 ta subraya e necesidad 
pa Aruba eleva su nivel di gobernacion si nos kier recobra 
nos autonomia. Esey no ta haci e presupuesto perfecto, 
pero un bon comienso. Vota PRO e presupuesto aki ta haci 
mi persona un ciudadano cu a los for di e pensamento tradi- 
cional AVP-MEP. Un persona cu ta haya nos himno, bandera 
y idioma mas importante cu e colornan berde cu geel. Un 
persona cu ta cansa di un politica tradicional cu ta uza 
sentimento di hende pa crea un devocion na e partido y un 
expectativa cu ta e partido ta salba nos pueblo. Un persona 
cansa di e secuestro emocional y mental di nos ciudada- 
nonan y cu kier un reforma profundo pa asina nos recobra 
nos autonomia mas fuerte cu nunca. Pasobra cada un di nos 
mester sinti y pensa pa e futuro. Esey ta nos responsabilidad 
pa cu nos mes, pa cu nos yiunan y pa cu nos nietonan. 


Parlamentario independiente mr. dr. Ryçond Santos do Nascimento: 


Presupuesto 2024 ta yiu di CFT y Landspakket 

M 
as mi scucha oposicion papia, mas ta keda accentua cu 
nan no tin argumento y nan mester recuri na manipu- 
lacion, malinformacion y gañamento. Y ni cuanto nan haya 
splicacion, documentonan, cifra y hechonan, toch ta ple sor- 
do y ciego pero lastimamente mudo no. 


E retorica di oposicion di keda ripiti nan no por cuantifica, ni 
den cifra, ni den e realidad generalistico eyfo. Pasobra real- 
idad ta cu cosnan ta bayendo den bon direccion. Porta no 
mes lihe cu nos ta desea pero e desaroyonan ta positivo y 
ta brinda speransa y perspectiva. Desaroyonan ta miho cu 
paisnan den regio y nos economia a recupera na un manera 
acelera. 


Cu nos pais tin reto ta un realidad, y for di 2017 nos Fraccion 
a bin ta señala esaki. Cu algun di nos famianan tin retonan 
structuralmente tambe ta un hecho, veld social a subraya 
esaki debidamente na Parlamento den 2018/2019 durante 
nos rondanan di consulta. Realidad ta tambe cu pandemia a 
bati na nos porta y su impacto pa nos pais tabata y ta devas- 
tador. Y asina mes oposicion cada biaha kier haci comosi- 
fuera pandemia nunca a yega na nos pais. 


Y awe AVP, cu ta e arkitecto di e Mega Debe y crisis social, ta 
sinti’e yama pa cuestiona. Nan tin curashi! Un cos ta sigur, 
nan ta maestro den crea debe pero sigur no por fiha con nos 
ta bay paga pa nan. Tampoco nan tabatin e habilidad di crea 
balans y a lubida barbaramente di e hende durante 2010 pa 
2017. 


Sigur si nos wak nan postura durante reunionnan mi hasta 
ta sinti e necesidad di bisa cu mi no sa pakico nan ta haci 
pregunta. Pasobra nan no ta lesa of scucha e contesta cu 
nan ta haya riba esakinan, tampoco ta analisa of lesa docu- 
mento poni ter inzage of presenta na nan. Pero mi ta convenci 
cu no ta cumbini nan pa compronde y ripiti. 


Mi ta kere cu pueblo mester realisa ken nan ta. Nan no kier 


para pa nos pais. Nan no ta para pa un trato husto y similar 
cu rumannan den reino. Ta un berdadero lastima cu nan no 
por bisti e pechi di Aruba y ta persisti di tene esun di nan 
mesun persona of di un partido na prome luga. Pasobra ni 
con bo kier mira e situacion, ni con bo kier beneficia di e 
powerplay di Hulanda, ni con bo kier ataca y menosprecia 
Gobierno: Para berdaderamente pa bo pais, para pa bo 
hendenan! 


Parlamentario Shailiny Tromp-Lee (MEP): 


Oposicion ta keda recori na manipulacion, 
malinformacion y gañamento 

E 
siman tras di lomba Parlamento di Aruba a 
debati riba e Presupuesto di Pais Aruba pa 
aña 2024, y dialuna ultimo e mayoria den Parla- 
mento a aproba e presupuesto cu un votacion di 
12 pro y 7 contra. 


Presupuesto 2024 ta e di dos presupuesto di 
Pais Aruba cu ta entrega y trata na tempo, ta 
contene un surplus di 70 miyon florin cu ta 1% 
di nos GDP, ta cumpli cu e norma pa baha gasto 
di personal, ta aloca fondo pa por cumpli cu e 
reformanan di e Landspakket, y den cual ta uza 
e surplus pa baha e peso di e debe di nos Pais. 


Minister Maduro di Finansa ta gradici tur profe- 
sional di Gobierno, colega Ministers, Parlamento 
y tur otro instancia envolvi, pa nan esfuerso pa 
asina Presupuesto 2024 por a keda cla na tempo 
y trata prome cu aña caba. “Awo nos por habri aña 
2024 ehecutando e presupuesto di e aña vigente 
y hunto cu ne por haci e inversionnan necesario 
na bienestar di Aruba,” tabata palabranan di 
Minister Maduro na final di e reunion. 


Minister Maduro di Finansa ta informa: 


Parlamento di Aruba ta aproba 
Presupuesto di Pais Aruba pa aña 2024 

D 
utch FilmWorks y Storytellers Film & TV a pre- 
para tereno pa un experiencia cinematografico 
yena di adrenalina cu lansamento di e trailer spera 
di “Invasie”, dirigi p’e prolifico Bobby Boermans. E 
pelicula, cu ta premira pa estrena den cine pa final 
di e siguiente trimester, ta conta cu un reparto es- 
telar forma pa Tarikh Janssen, Fedja van Huêt, Ja- 
sha Rudge, Gijs Blom, Ortál Vriend y Gijs Scholten 
van Aschat, entre otro. 


“Invasie” ta hiba e publico den curason di un 
conflicto repentino y intenso ora cu Corsou y Aruba 
ta ataca pa un nacion dictatorial bisiña, lagando 
e panorama politico di Den Haag den shock. Den 
centro di e tormenta, e matrosnan hoben ta topa 
cu un careda contra holoshi, luchando contra e 
crisis escala pa marca e diferencia. 


Bobby Boermans, conoci como director den “Mocro 
MafÏa,” “Fissa” y “App”, a expresa su ambicion 
di revitalisa e escena cinematografico Hulandes, 
specialmente dentro di e genero accion. E pelicula 
ta enfoca pa un publico hoben y ta priminti un 
potente mescla di heroismo, solidaridad, persever- 
ancia, tumamento di decision y tension geopolitico. 
Sinembargo, mientras cu e fecha di su estreno ta 
acerca, esta dia 28 di maart, e pelicula no ta keda 
sin tin polemica. “Invasie” a lanta sentimento haya 
vooral pa su posibel impacto den e industria turis- 
tico local y e relacionnan diplomatico. E scenario di 
e invasion describi den e pelicula, ta afecta comple- 
tamente e regionnan manera Punto Fijo y Coro na 
Venezuela, loke a duna luga na debate riba e impli- 
cacionnan di e pelicula den e dinamica politico y 
economia local. 


E descripcion di e conflicto geopolitico cu e pelicula 
tin, a lanta duda riba su realismo y posibel repercu- 
sionnan den e lasonan diplomatico, specialmente 
mirando e situacion delicado di e politica actual. 
Mientras e publico ta spera cu ansha e estreno di 
“Invasie”, e pelicula ta situa riba e crusada entre 
entretenimento y e implicacionnan den mundo real, 
lantando debate riba e papel di cine den e forma- 
cion di percepcion y su responsabilidadnan den e 
tratamento di e temanan geopolitico delicado. 


Invasie: Pelicula Hulandes di accion ta 
presenta trailer fascinante memey di polemica 


Diahuebs, 21 December 2023 
COMUNIDAD 
18 
AWEMainta 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


A 
ruba Hotel & Tourism Association (AHATA) a haci un con- 
tribucion significativo di AFL 5000 na Shami’s Creche 
and Playcenter na San Nicolas. 


E donacion di AHATA tin como meta pa brinda sosten na 
cuido responsabel di mucha, algo sumamente importante 
y necesario pa mehora acceso na oportunidad laboral pa 
tur mayornan. Reconociendo e rol indispensabel cu centro 
di cuido confiabel ta hunga pa famianan, e asociacion ta 


contento di por reforsa e capacidad di e centro di cuido 
pa asina sigui brinda servicionan excepcional den e aña 
venidero. 


Bou direccion di Shamila Howell na e centro funda pa su 
mama Mercedes, Shami’s ta hunga un rol importante 
den comunidad, brindando servicio di cuido di calidad pa 
muchanan. Shami’s ta specialmente yuda famia di menos 
recurso y asina duna oportunidad na e mayornan pa por bay 
trabao y ta tin entrada. 


Shami’s Creche and Playcenter ta oficialmente registra 
cu Departamento di Mucha y Hoben (DMH), e entidad 
gubernamental cu ta percura pa ehecucion efectivo di 
e Ordenansa Nacional Centro di Cuido di Mucha. E dona- 
cion a wordo presenta pa Presidente & CEO di AHATA, Sra. 
Tisa LaSorte, durante un bishita na e creche acompaña 
pa Beleidsmedewerker encarga cu liderasgo di DMH, Sra. 
Sue-Ann Ras, y Beleidsmedewerker di DMH, Sra. Surella 
Croeze. 


E centro ta cumpli cu rekisitonan di e Ordenansa Nacional y 
ta atende y duna cuido na muchanan den un bario cu hopi 
reto, ofreciendo e muchanan un ambiente sigur, educativo 
y cariñoso. “Ora bo traha cu mucha cu curason, bon cos ta 
pasa”, Sue-Ann Ras a comparti. 
AHATA ta comprometi na apoya esfuersonan den comu- 
nidad cu ta promove participacion den mercado laboral y 
bienestar general. 


AHATA Ta Reforsa Centro di Cuido 
di Mucha na San Nicolas 

M 
anera cu e welonan sa bisa “miho bo so cu mal compa- 
ña.” Nos mester ta persona completo, cu soño y feliz. E 
resto lo yega n’e momento indica. 
NO TENE MIEDO NA SOLEDAD 
Alcansa bo soñonan como e trabao cu semper bo tabata 
kier brinda apoyo na bo famia, tin e plan di bida cu bo a laga 
atras. Tin hopi hende cu tin miedo di soledad, e miedo aki 
ta bin pasobra bo no sa kico pa haci cu bo tempo. Ora cu bo 
distribui bo tempo pa alcansa bo metanan y lo ta garantisa 
cu lo bo ta ocupa alcansando exito y e balans emocional cu 
asina tanto persona ta desea. 


TRAHA RIBA BO AUTOESTIMA 
E por ta zona un tiki egoista, pero si bo no stima bo mes, ken 
lo bay hacie? Fuera di esey, stima bo mes ta pa sa lo sufici- 
ente pa descubri tur cos bunita cu bo tin pa por aporta na 
mundo. 


Confiansa no ta un caracteristica natural y fiho. E ta un habi- 
lidad cu bo por adkiri y ta mehora cu tempo. Tin confiansa 
ta nifica pa sa cu bo por maneha e resultado emocional di 
loke sea cu bo enfrenta. Cuminsa reconoce cada emocion, 
incluyendo esunnan cu ta dificil, na luga di evita nan. 
BUSCA PA TA UN PERSONA FELIZ Y COMPLETO 
Tur caminda bo ta topa cu hende exitoso cu a stop di midi 
nan felicidad manera cu nan a acumula rikesa y a cambia 
nan pa algun momento cu nan a bida. Soledad no ta nifica 
ta un solitario, ta un parti di bida cu ta permiti nos crece, 
organisa prioridad, madura y alcansa nos soño. 


BIDA TA DEMASIADO CORTICO PA BIBA PLAN DI OTRO 
HENDE 
Biba libremente, asumi tur bo decisionnan y cuminsa cu 
proyecto nobo. No busca un persona cu ta “haci bo feliz” 
pasobra lo bo ta dunando e un poder asina grandi cu ni sikiera 
bo lo a ripara. Comparti ta nifica satisface e necesidadnan 
di ambos y cuida e detaye di e compromiso, fomentando tur 
dia den e bon y mal momentonan. 
IDENTIFICA E COMPROMISO FALSO 
Hopi t’e storianan cu un persona a casa cu otro cu no tabata 
esun adecua. Algun pa un “falso compromiso” cu ta busca 
solamente interes propio: 
Duna tempo pa analisa cos, duna bo mes tempo pa sinti y en 
berdad tur cos lo sali miho di loke bo ta spera. 
• Scoge cu ken bo ta sali n’e momento adecua. Tuma bo 
tempo. 
• Nunca formalisa un relacion pa un interes economico of 
social. 
• Y aunke bo no ta kere tin persona cu solamente ta busca 
pa ta den un relacion pasobra nan ta nan so y no tin e inten- 
sion di ofrece e mesun cos cu loke nan ta ricibi. 


Mi ta prefera un soledad digno cu un compania falso 

D 
ia 22 di November, Utilities Aruba a organisa un reunion 
importante cu diferente NGOs y Stakeholder pa presenta 
e resultadonan di un estudio di Impacto Ambiental cu a wor- 
do haci pa un Parke di Molina adicional pa Aruba den e area 
di Rincon. Durante e reunion e compania ESL di Jamaica a 
presenta e resultadonan di e estudio y a comparti tambe in- 
formacion di un encuesta cu a wordo haci den comunidad. 


E obhetivo principal di e reunion di consulta tabata pa 
presenta e resultadonan di e ‘Environmental Impact 
Assessment’, cual a inclui un evaluacion di impacto riba 
medio ambiente di e parke di molina di biento proponi na 
Ricon y area. Como parti di e evaluacion aki, a distribui un 
encuesta entre e comunidad di Aruba colectando opinion 
y perspectiva tanto di residentenan di Aruba como tambe 
Arubano bibando den exterior. E meta tabata pa capta dife- 
rente perspectiva y sigura cu e comunidad local a wordo 
scucha y considera den e proceso di decision. 
Representantenan di gobierno y organisacion no guberna- 
mental (NGO) a ser invita pa participa na e evento, haciendo 
di e evento un plataforma crucial pa colaboracion y discu- 
sion. 


Durante e evento di consulta, Utilities Aruba a facilita un 
sesion interactivo cu a duna e participantenan e oportun- 
idad pa haci preguntanan importante, comparti opinion y 
contribui cu sugerencianan valioso. E evento a fomenta un 
ambiente di colaboracion y dialogo habri entre e participan- 
tenan y esnan haciendo e estudio. 


Utilities Aruba ta realisando diferente estudio pa sondea 


e posibilidadnan pa expande e capacidad di generacion di 
energia sostenibel pa motibo cu esaki a bira un necesidad. 
Compara cu otro isla y paisnan, Aruba tin un abundancia 
di biento cual por brinda nos isla hopi posibilidad y bene- 
ficio. Un di e dos Parke nan di Molina di biento cu molinanan 
mas moderno lo genera mas energia cu actualmente ta e 
caso. E expansion aki por yuda baha e costo di energia na 
Aruba, contribui na combati cambio climatico y ademas e 
por hunga un rol crucial den yuda crea un industria nobo 
pa Aruba cual ta Hidrogeno Berde (Green Hydrogen). Aruba 
por posiciona su mes como un pionero y lider den Caribe. 


Utilities a presenta resultado di estudio 


Impacto ambiental di un parke di molina na Rincon 


Diahuebs, 21 December 2023 
AWEMainta 
COMUNIDAD 
21 


D 
en e danza compleho di motivacion 
humano, ta resulta primordial com- 
pronde e tinte entre e motivacion intrin- 
seco y extrinseco. E dos forsanan aki, 
aunke diferente, ta duna forma na nos 
comportacion, aspiracion y e esencia 
mes di loke ta impulsa nos padilanti. 
Motivacion intrinseco 
Den esencia, e motivacion intrinseco ta 
e impulso interno cu ta bin di e satisfac- 
cion personal, e disfrute of e interes real 
pa un tarea of un obhetivo. E forma aki 
di motivacion ta profundamente liga n’e 
balor, n’e pasion y e deseonan natural di 
e individuo. Ora cu un hende ta intrin- 
secamente motiva, e alegria di e propio 
actividad ta converti den e recompensa. 
E motivacion intrinseco ta alimenta un 
sentimento di satisfaccion cu ta bay mas 
leu di e validacion externo. 
Motivacion extrinseco 
Contrario na esaki, e motivacion extrin- 
seco ta haya su base den recompensa 
of consecuencia externo. E forma aki 
di motivacion ta depende di incentivo 
tangibel, manera e ganashi monetario, e 
reconocemento of e evitacion di castigo. 
E motivacion extrinseco sa drenta den 
wega di e ambiente profesional of struc- 
tura caminda cu e factornan externo 
ta actua como forsa motriz. Aunke 
por conduci n’e resultadonan desea, e 
sostenibilidad di e motivacion extrinseco 
por disminui cu tempo, ya cu e atrac- 


tivo di e recompensanan externo por no 
ofrece e mesun satisfaccion duradero cu 
e fuentenan intrinseco. 
Balans 
E interaccion entre e motivacion intrin- 
seco y extrinseco ta un balans delicado 
cu ta varia di un persona pa otro y di un 
situacion pa otro. Alcansa e balans ta 
crucial pa fomenta un impulso sostenibel 
pa e consecucion di e obhetivonan 
personal y profesional. Mientras cu e 
recompensanan externo por proporciona 
e impulso y e direccion inicial, e motiva- 
cion intrinseco ta e forsa duradero cu ta 
mantene e compromiso cu un tarea of 
obhetivo. 


Implicacion den e bida cotidiano 
Compronde e motivacionnan aki tin 
implicacion di gran alcance den nos 
bida cotidiano. Reconoce e fuente di nos 
impulso ta permiti nos alinea nos obhe- 
tivonan cu nos pasionnan berdadero, 
fomentando un sentido di proposito y 
satisfaccion a largo plaso. Ya sea na e 
luga di trabao. 
Persiguiendo 
obhetivo 
personal 
of 
participando den iniciativa creativo, e 
consciencia di e motivadonan intrinseco 
y extrinseco ta permiti e personanan 
tuma decision intencional cu ta resona 
cu nan balornan interno. 
Den e sinfonia, e harmonia entre e 
forsanan intrinseco y extrinseco ta crea 
un melodia cu ta impulsa nos padilanti 
den nos biahenan unico. Mientras cu nos 
ta nabega door di e complehidadnan di 
nos motivacionnan, adopta e relacion 
simbiotico entre e satisfaccion interno y 
e incentivonan externo ta converti den e 
clave pa libera tur nos potencial. 


Descifrando motivacion 


Descubriendo e complehidadnan di 
motivacion intrinseco y extrinseco 

D 
iasabra 2 di December 2023, 
FCFPP tawatin un lezing pa tur 
su trahadonan, boluntarionan y 
miembronan di bestuur riba e im- 
portancia di salud mental. 


Stichting Hunto a duna informa- 
cion tocante nan organisacion y 
con un persona por acudi cerca 
nan y tambe informacion valioso 
tocante e importancia di cuida bo 
propio salud mental. 


Hopi biaha como persona cu ta 
traha cu mucha, hoben of adulto 
mayor nos ta enfoca riba e bien- 
estar di e personanan y ta lubida 
riba e salud mental di nos mes 
como trahado boluntario. Stichting 
Hunto a duna tips di diferente 
manera cu ta yuda cu e bienestar 
di bo salud mental. 


Despues di e lezing miembronan di 
bestuur di Fundacion Centro Famia 
Piedra Plat a duna un palabra di 
gradicimento na tur e boluntari- 
onan cu ta traha cu FCFPP. Oansa 
(15) CEC (11) CDM (5) 60+ (5) 
Miembronan di bestuur mes ta 
consisti di 5 persona. 


Danki na CEDE Aruba / ‘’BARIONAN 
UNICO’’ 
cu 
ta 
soporta 
nos 
Fundacion cu diferente proyec- 
tonan den bario di Piedra Plat y 
vecindario. Danki tambe na tur nos 
boluntarionan cu ta haci posibel 
cu FCFPP por tawatin un aña hopi 
activo y fructifero. Despues di e 
lezing tur hende presente por a 
disfruta di un dushi plato navideño. 


Nos ta desea e dushi bario di 
Piedra Plat y Pueblo di Aruba en 
general un bon Pasco y feliz, feliz 
aña nobo y hopi bendicion pa aña 
2024. 


Lezing di Stichting Hunto p’e boluntarionan di Fundacion Centro Famia Piedra Plat 
E importancia di salud mental 

D 
en e breve elegancia di solamente tres palabra, Rob- 
ert Frost a captura un berdad profundo cu ta resona a 
traves di e gangnan di tempo: “continua.” E palabranan aki, 
aparentemente simpel, pero eternamente resonante, ta sirbi 
como conmovedor recordatorio di e resistencia inkebranta- 
bel di bida, hasta n’e reto y e incertidumbrenan. 


Un reflexion riba e biahe humano 
E vision di Frost ta transcende lo ordinario y profundo den e 
esencia mes di e experiencia humano. Den un mundo caminda 
lo inespera ta un compañero constante, e palabranan aki 
ta sirbi como compas, guiando e personanan a traves di e 
tapijt compleho di nan propio y unico biahe. 


Nabega door di e eb y vloed di bida 
Bida, manera Frost ta resumi, ta un continuo, un riu cu 
ta flui cu persistencia inkebrantabel. Den e tapijt di exis- 
tencia, e individuonan ta haya nan cu pik di alegria, valley di 
tristesa y e impredecibel bueltanan cu ta caracterisa e nara- 
tivo humano. A pesar di e inevitabilidad di cambio, bida ta 
persisti, invitando hende pa brasa e biahe cu curashi y resis- 
tencia. 


Confronta adversidad cu gracia 
E palabranan di Frost ta converti den un faro di speransa n’e 
adversidad. Ya ta trata di perdida personal, revesnan profe- 
sional of desafio global, e spirito humano, manera un riu 
cu ta flui cu firmesa, ta haya e manera di adapta, siña y 
persevera. Ta un testimonio di e boluntad indomabel cu ta 
impulsa e personanan padilanti, hasta ora cu e caminda ta 
bira scur door di e sombranan. 


Brasa e impermanencia di e momento 
E continuidad di bida tambe ta pone enfasis riba e imperma- 
nencia di e momentonan. E bon y mal momento ta pasahero, 
y cada momento fugaz ta contribui n’e fluho incesante di e 
riu. Frost ta alenta un presencia consciente, insistiendo n’e 
personanan pa aprecia e beyesa di cada momento cu pasa, 
reconociendo cu, manera un riu, bida ta un serie di experi- 
encia interconecta y semper cambiante. 


Un berdad universal den tur cultura 
Sabiduria di Frost ta resona universalmente, transcendiendo 
frontera cultural, geografico y temporal. Den tur e skinanan 
di e planeta, e personanan ta enfrenta e complehidadnan di 


existencia, hayando consuelo y inspiracion den e reconoce- 
mento cu independientemente di e circunstancianan, bida 
ta persisti y e biahe ta continua. 


Un eco eterno di sabiduria 
Mientras nos ta nabega door di e complehidadnan di bida, ta 
resona e sabiduria contemporaneo di Robert Frost, un eco di 
berdad profundo cu ta transcende generacion. “Continua” 
no ta solamente un observacion, sino un filosofia: un yamada 
na brasa e biahe di bida cu fortalesa, baila cu e ritmo di e 
riu y haya e sentido den e continuidad di nos experiencia 
humano comparti. Den cada amanecer, den cada reves y den 
cada momento di bida, e refrein ta persisti: bida ta sigui. 


E resistencia inkebrantabel di bida 


Un exploracion inspira riba sabiduria 
contemporaneo di Robert Frost 

SHETE shen y cincuenta aña prome cu Hesus a nace e 
profeta Isaias a profetisa bisando: P’esey Señor mes lo 
duna boso un señal. Mira un Birgen lo sali na estado, y lo 
haya un yiu homber y e lo dun’e e nomber Emanuel (Isaias 
7:14). 


Pasobra un yiu homber a nace pa nos, un yiu homber ta 
duna na nos, y e gobernacion lo ta riba Su schouder. Su 
nomber ta Consehero Maraviyoso, Dios Todopoderoso, 
Tata Eterno, Prins di pas. Lo no tin fin na e aumento di Su 
gobernacion y di pas, riba trono di David y riba su reino 
pa establece esaki y mantene cu huicio y husticia, for di 
e tempo ey y pa semper. E zelo di Señor di ehercitonan lo 
haci esaki (Isaias 9:6-7). 


E dia, fecha y e luna di nacemento, y tur e otro cosnan 
comercial manera kerstboom, adorno, etc. y e ham di 
Pasco no a wordo menciona, pero un cos nos tin sigur cu 
e palabra di Dios duna na Isaias a cumpli completamente. 


Locual Dios a bisa a sosode, y awe nos tur tin Pasco den 
nos curason, pasobra nos tur tin cu corda cu locual Dios 
bisa ta cumpli. 
Y no solamente esey pero Dios a papia bon cla cu nos ken 
Hesus lo ta: Awor un Spreit lo sali for di e troncon di Isai y 
un Rama for di su raisnan lo carga fruta. 
Spirito di Dios lo keda riba dj’E, e Spirito di sabiduria y 
comprondemento, e Spirito di conseho, y poder, y e Spirito 
di conocemento y temor di Dios (Isaias 11:1-2). 


Lucas 2:40 ta confirma esey, pasobra ta para skirbi: y e 
Mucha tabata crece y bira fuerte y a wordo yena cu sabi- 
duria, Y e gracia di Dios tabata riba dj’E. 


Tur locual e angel a anuncia na Maria a cumpli, pa nos tur 
por mira cu Dios tin poder pa medio di Su Spirito Santo pa 
laga un baby, wordo concebi den barica di un Birgen, y e 
lo duna luz na un yiu homber, y lo bo yam’e Hesus (Lucas 
1;31). 


E grandesa di nos Pasco ta e grandesa di nos salbacion, 
ta nos Salbador a nace, esun cu a bini na mundo y a muri 
pa nos picanan, pa ken cu kere den dj’E lo tin bida eterna. 
No tin nada mas grandi, ni nada mas poderoso, cu nace- 
mento di nos Rey y Señor kende ta Hesus, den Su nomber 
tin tur poder y tur autoridad. 


Pasco ta fiesta di amor y pas, fiesta di reconciliacion, fiesta 
caminda nos tur ta pordona otro di curason, y biba bon cu 
otro. 


Nos Pasco di nacemento, caminda nos ta recorda nace- 
mento di nos Rey y Señor, no por wordo identifica cu 
paranda, buracheria, droga, violencia y inmoralidad, 
pasobra Hesus ta e prins di pas. 


Despues cu Maria a bishita su prima Elisabeth (Lucas 1:39- 
45) y a wordo confirma pa medio di Spirito santo di Dios 
cu Maria ta na estado. 
Maria a canta un cantica na Dios. bisando; Mi alma ta 
engrandece Señor y mi spirito ta regosiha den Dios mi 
Salbador. Pasobra E a mira e estado humilde di Su sirbi- 
ente, pasobra mira for di awor tur generacion lo yama mi 
bendiciona. Pasobra Esun Poderoso a haci cosnan grandi 
pa mi y santo ta su nomber. 
Nos celebracion di Pasco di Nacemento, ta algo cu mester 
wordo celebra den cada curason cu ta stima Dios, pasobra 
ta Dios mes a manda su unico Yiu pa nos. 


Laga nos gradici Dios. 


Fortaleza pa Famia 


Sinceramente, Pastor Marcel Balootje 


Cristo Hesus ta Pasco y Pasco ta Cristo Hesus 

“Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa.” 
Salmo 23:1,2 3. 


Cu dolor na nos curason nos ta anuncia 
fayecimento di nos ser stima: 


Cosma Curiel 
Cariñosamente yama: 
“Chuchu” 
*27-09-1943 - †19-12-2023 


Na nomber di su: 
Mayornan: 
†Joseph Curiel 
†Simona Curiel- Rosel 


Rumannan: 
†Maxima y †Ramon Evertsz-Curiel y famia 
†Dilia y †Daniel Koolman-Curiel y famia 
Agatha Curiel y famia 
Manuel M. y Filomena Curiel-Maduro y famia 
Petra Curiel y famia 
†Rudolfo y Irene Curiel-Lopez y famia 
Ambrosio y Maya Curiel-Angela y famia 


Manera ruman na Curaçao: 
Harold y Selma Martis y famia 
†Luti y Lica Rosalina y famia 


Manera yiu: 
Francienne y Christoffer Geerman 


Subrino cu tawata tin hopi atencion pa su persona: 
Jimmy y Sandra Koolman-Lewis 


Iha: 
Milva Evertsz 


Omo y tantan, Primo y Prima nan. 
Subrino y Subrina nan na Aruba, Hulanda, Merca, Curaçao y 
demas famia. 


Demas Famia: 
Curiel, Rosel, Evertsz, Koolman, Geerman, Maduro, Rosaria, 
Lopez, Angela, Goeloe, Ruiz, Rasmijn, Dabian, Figaroa y 
Vrolijk. 


Ta invita demas famia y conocirnan pa asisti na e acto di entiero 
cual lo tuma lugar Diabierna 22 di December 2023 for di 9’or 
pa 11’or di mainta na Misa Immaculada Concepcion. 


Despues nos lo sali cu nos defunto stima Cosma pa Santana 
Central na Sabana Basora. 


Nos disculpa si den nos tristeza nos por a lubida di menciona 
algun famia. 


Staff y personal di Ad Patres Funeral Home & Crematorium ta 
extende nos mas profundo condolencia na famia di e fayecida. 


PUBLIEKE BEKENDMAKING 


MET het oog op het streven naar een verdere liberalisatie van het kapitaal- 
verkeer, alsook in overweging nemende het adequate niveau van de inter- 
nationale reserves ten opzichte van de door de Centrale Bank van Aruba 
(“CBA”) gehanteerde internationale benchmarks heeft de CBA besloten 
om met ingang van 1 januari 2024: 
Een algemene deviezenvergunning te verlenen voor de hieronder geno- 
emde transacties: 
a) Alle inkomende overmakingen door natuurlijke personen van hun buiten- 
landse bankrekeningen. 
b) Alle inkomende kapitaalstromen met betrekking tot kapitaalinbreng. 
c) De aan- of verkoop van onroerende zaken. 


Een algemene verklaring te verlenen voor alle inkomende overmakingen 
uit hoofde van dividenden en winsten. 


Mocht de ontwikkeling van de internationale deviezenreserves hiertoe 
aanleiding geven, dan kan de CBA maatregelen in de deviezensfeer treffen 
ter borging van een adequaat niveau van bedoelde reserves. 


Diahuebs, 21 December 2023 
OBITUARIO 
26 
AWEMainta 


Serca Dios so mi alma 
ta na paz, ta di E 
mi salbacion ta bini. 
Salmo 62:1 


A fayece cristianamente 


Señora Carolina Danje 
4 november 1929 - 16 december 2023 


Na nomber di su: 
Ruman: 
Clara Danje 


Sobrino y sobrinanan: 
Maria y Archie Lennon-Werleman y yiu 
Rufina Werleman y Janette Möller 
Casildo y Ann Werleman-Contois y yiunan 
Daniel y Emmy Werleman-Huls y yiunan 
Jane y Winston Nicolaas-Werleman y yiunan 
Efi Werleman y yiunan 
Ika y Tirsio Koeyers-Werleman 
Dencha Werleman y yiu 
Frans y Mena Werleman-Croes y yiunan 
Diana y Sidney Flanegin-Werleman y yiu 
Victor y Yolanda Werleman-Henriquez y yiunan 
Queta Werleman y yiunan 
Lucia y Edwin Hernandez-Danje y yiunan 
Rafael y Glenda Danje-Boekhoudt y yiunan 
Roland y Mirta Danje-Ras y yiunan 
Robert y Ana Maria Danje-Agudelo y yiunan 
Vale y Suzy Koolman- Maduro y yiunan 
Ludwina y Eloy Koolman y yiunan 
Sandra y Michael Maduro-Koolman y yiunan 
Rita y Richard Dirksz-Koolman y yiunan 


Ihanan: Ludiwna, Martana y Victor 


Demas prima y primonan, amiga y amigonan, 
bisiñanan y famianan Danje, Dania, Werleman, 
Geerman, Koolman, Wernet, Rasmijn, Varis 


Acto di entiero ta tuma lugar: diahuebs 21 di 
december 2023 di 09:00 pa 11:00 di mainta na 
Misa Immaculada Concepcion, despues lo sali pa 
Santana De Vries na Santa Cruz 


Nos disculpa si den nos tristesa nos por a lubida 
algun famia. 


Despues di entiero no ta ricibi bishita di 
condolencia na cas. 


Un gradicimento na Sra. Cristina y ayudantenan 
na Cas di Machi. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu honda pena nos ta anuncia cu nos Esposo, 
Tata y Amigo stima 


Everard Edwin Croes 
a bay sosega 


Su señora esposa: Ina Croes-Rasmijn 
Su yiu: Gregory Croes 


su swa Eri y Victoria Rasmijn-Alvarez y yiu- y 
nietanan 
su swa Meno y Dina Rasmijn-Ras y yiu- y nietonan 
su swa Benito y Lica Rasmijn-Jansen y yiu- y 
nietanan 
su cuña Ermita y Franklin Naranjo-Rasmijn y yiu- y 
nietanan 
su swa Jacinto y Noémi Rasmijn-Da Silva y yiu- y 
nietanan 
su cuña Alda Rasmijn y Etley Lasten y yiunan 
su swa Mando y Marinelly Rasmijn-Echeverry y yiu- 
y nietonan 
Greta Rasmijn-Paskel y yiu 
Juancito Koolman y yiunan 
Famia: Croes, Rasmijn 


Acto di entiero ta tuma luga diabierna 22 di 
december 2023 mainta di 09.00 pa 11.00 or na 
Aurora Funeral Home cu un Respons, saliendo 
despues pa Santana Sabana Basora. 


Enbes di flor lo desea pa hasi un donacion pa 
stichting Wit Gele Kruis online. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Dominico Tromp 
*09-12-1935 – †19-12-2023 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Gabriel Simon Maduro 
Mihor conoci como Gaby of Gabichi 
*24 Maart 1959 - †17 December 2023 


Na nomber di su esposa: 
Magaly Maduro-Pourier 


Yiunan: 
Lativa Maduro y Diego Henriquez 
Francesca y Kelvin Silvania 


Nietonan stima: 
Jaxtyn y Thiago Henriquez 
Kalum y Owen Silvania 


Mayornan: 
Catharina Maduro Jansen 
†Egidio Maduro 


Rumannan: 
Ireneo Maduro,Valentina Erasmus y famia 
Theo y Gloria Maduro y famia 
Lidia Maduro y famia 
Juan y Jasmin Maduro y famia 
Trina y Alwin Harms y famia 
Jacqueline Maduro y famia 
Eddy Maduro 
Johnny y Carla Maduro y famia 
Gregorio y Desiree Maduro 
Pamela Maduro 


Iha: 
Marlenne Rodriquez-Maduro 


Su Sua y Cuñanan, sobrino y sobrinanan, tanta y 
omonan. 


Su coleganan di Aruba Trading Company, ex- 
coleganan di Tearasa y Aruba Restaurants Inc. 


Demas famia: Maduro, Pourier, Silvania, Henriquez, 
Jansen, Erasmus, Andrews, Falconi, Koolman, 
Harms, Thiel, Santewi, Boekhoudt, Gomes, Libiee, 
Alberto, Fingal, Van der Biezen, Quant, Vingal, 
Penso, Croes, Ras, Courtar, St. Jago, Janga y 
demas famianan. 


Ta invita pa acto di despedida cual lo tuma lugar 
na Aurora Funeral diasabra 23 di december 2023 
di 9’or pa 11’or di mainta. Cremacion lo tuma 
lugar despues den seno familiar. 


Disculpa nos si den nos tristesa nos por a lubida 
algun famia of conocir. 


Diahuebs, 21 December 2023 
AWEMainta 
OBITUARIO 

“Mi a pensa cu mi lo haya su falta, pero mi a 
tende un angel bisami: 
E ta bay ta cu bo tur dia. E solo, e luna, y e 
biento lo ta presente pa recordabo e amor 
cu e la duna, y e paz cu finalmente e la 
haya”. 


Cu profundo tristeza, pero conforme cu Dios 
su boluntad, nos ta 
anuncia fayecimento di nos ser stima: 


Cesarito F. Tromp 
Mihor conoci como: ”Cesar” 
*14-04-1953 – †12-12-2023 


Na nomber di su: 
Mayornan: 
† Guillermo Tromp 
† Presentacion Tromp-Frank 


Esposa: 
Carmen Tromp-Zievinger 


Yiunan: 
Vanessa Tromp y Alexander Castro Roys y yiu 
Alexia Castro Roys 
Valeska Tromp y yiu Dilan Tromp 
Ceara Ras y yiu Rygell Ras 
Ryan y Charmayne Ras y yiunan Aiden, Alizae 
y Aria 


Rumannan: 
Edwin Tromp y Maria y yiunan 
Rufino Tromp y Amanda y yiunan 
Yvonne Tromp y yiu Tamara Lacle 
† Emmanuel Tromp y Yolanda y yiunan 
Humphrey Tromp y Lucia y yiunan 


Suegro y suegra: 
†Victor y †Teresa Zievinger-Tromp 


Madrina y padrinonan, Tanta y omonan, 
subrino y subrinanan, primo y primanan, 
amigonan, conocirnan, bisiñanan y ex- 
coleganan di La Cabana. 


Demas famia: 
Tromp, Zievinger, Castro-Roys, Ras, Frank, 
Figaroa, Maduro, Boot, Lacle, Faro, Semeleer, 
Medina, Burleson, Ridderstaat, Yarzagaray, 
Martis, Koolman. 


Nos disculpa si den nos tristeza nos por a 
lubida algun miembro di famia. 


Oportunidad pa condolencia lo ta diahuebs 
21 di december 2023 for di 7:00pm pa 9:00pm 
na Aurora Funeral Home. 


Acto di entiero lo tuma lugar diabierna 22 di 
december 2023 pa 4’or di atardi saliendo for 
di misa Santa Anna pa Santana Catolico na 
Noord. 


E resto mortal di Cesar lo ta reposa for di 2’or 
di atardi den Misa Santa Anna na Noord. 
Nos ta lamenta cu despues di entiero nos no 
por ricibi bishita di condolencia na cas. 


Mira con Dios a salba mi, Tur mi confiansa ta den 
djE, Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu duele na nos curason, y den nomber di Dios a 
bay laga nos, nos mama stima: 


Sra. Hipolita Ruiz- Croes 
Cariñosamente yama “Mama Chonly” 
*22-08-1935 - †13-12-2023 


Na nomber di su: 
Yiunan: 
Johnny Ruiz y Gloria y yiunan na Hulanda 
Carmen Flanegin y Tito Flanegin y yiu na Hulanda 
Luisito Ruiz y yiunan 


Nietonan y bisanietonan 


Rumannan: 
† Guana Croes y yiu 
Norma Croes y yiunan na Hulanda 
Elvira Croes y yiunan na Hulanda 
†Jeanette Croes 
†Margaretha Jolanda de Cuba y yiunan 
Magda y Alberto Croes y yiunan na Hulanda 
†Angel Rosendo “Bubu” Croes y señora 
Agusto Croes y señora y yiunan 
William “Wewe” Croes y señora y yiu 
Frans Croes y yiu na Aruba y Merca 
Felix Croes y señora y yiu na Hulanda 


Ta invita tur amigo y conocir pa e acto di entiero 
caul lo tuma lugar na Aurora Funeral Home 
diabierna 22 di December 2023 di 2’or pa 4’or di 
atardi. Despues lo Sali pa Santana Central Sabana 
Basora. 


Nos disculpa pero nos no ta ricibi bishita di 
condolencia despues di entiero na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


A fayece: 


Sijgmund Ismael 
Heyliger 
Mihor conoci como “Broertje” 
*17-06-1965 - †09-12-2023 


Na nomber di su: 
Mayornan: 
Donald Heyliger 
Hilda Quant 


Rumannan: 
Judith Brown 
Earney Heyliger 
Gregory Quant 
Heinrich Quant 


Tata di criansa: 
James Wilson 


Primonan: 
Richard Quant 
Danny Quant 
Wendl Hasham 
Demas famia: Heyliger, Quant, Adamus, Hassel, 
Marten. 


Ta invita pa acto di despedida cual lo tuma lugar 
na Pray Funeral Home, van Speykstraat 1 San 
Nicolaas, diahuebs 21 di December 2023 di 2’or 
pa 4’or di atardi. 
Cremacion lo tuma lugar despues den seno 
familiar. 


Gradecimento 


Na number di famianan nos kiera 
a gradici cada un cu a tuma nan tempo pa a bin 
dispidi di nos ser stima: 


Mauricio van der Ree 


Boso muestra di atencion ta di hopi aprecio 
y un gran sostén pa nos. Un danki na un y tur 
cu a manda email, whatsapp, a hasi llamada 
telefónico, y tambe pa e generoso donacion nan 
na favor di Fundashon CasMarie. 


Tambe na Aurora Funeral Home pa cu su bon 
servicio y atención. 


Gradicimento/ Invitacion 


Como famia nos kier a gradici tur esunnan cu den un of 
otro manera a duna nos sosten, consuelo y forsa durante 
e momentonan dificil cu fayecimento y entiero di nos ser 
stima: 


Herman Jozef Everon 
“Bubu” of “Bubuchi” 


Un danki special ta bai na: 
Dr. Vinck, Dr. Franca, Dr. Cácares, Dr. Jreige, verpleegster 
y broedernan di piso B3 pa nan atencion brinda. 
S.V. Estrella pa rindi un bunita homenahe na nos ser 
keri. Sulaika Geerman y Max Hassell pa nan bunita 
cancionnan durante condoleer y entiero. Pastoor 
Juancho pa un bunita respons. 
Danki na Aurora Funeral Home pa e bon servicio. 
Tambe Lever Stichting Aruba. 


Alabes nos kier a invita pa 3 Santo Sacrificio di misa cual 
lo tuma lugar na Misa Imaculada Concepcion na Santa 
Cruz. 
Diahuebs 21 December 2023 pa 5or di mainta durante 
misa di Aurora. 
Diasabra 23 December 2023 pa 7or di anochi. 
Diamars 26 December 2023 pa 9or di mainta. 
Despues di e ultimo misa lo tin un rosario na cas pa 7or di 
anochi. 
Boso presencia lo ta altamente aprecia. 


